**Lista bunurilor**

**care conduc la excluderea acordării ajutorului pentru încălzirea locuinței:**

|  |  |
| --- | --- |
| **Bunuri imobile** | |
| 1 | Clădiri, alte spații locative în afara locuinței în care locuiesc |
| 2 | Terenuri situate în intravilan cu suprafața de peste 1.200 mp în zona urbană/2.500 mp în zona rurală, în afara terenurilor de împrejmuire a locuinței şi a curții aferente |
| **Bunuri mobile\*** | |
| 1 | Mai mult de un vehicul cu o vechime mai mare de 10 ani, cu drept de circulație pe drumurile publice |
| 2 | Autovehicul cu drept de circulație pe drumurile publice cu o vechime mai mică de 10 ani şi care nu este destinat transportului persoanei cu handicap din familie |
| 3 | Şalupe, bărci cu motor, iahturi sau alte tipuri de ambarcaţiuni (cu excepţia celor necesare pentru transport în cazul persoanelor care locuiesc în aria  Rezervaţiei Biosferei Delta Dunării) |
| 4 | Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei  "Delta Dunării" |
| 5 | Realizez venituri impozabile din activități agricole, silvicultură şi piscicultură |
| **Depozite bancare** | |
| **1** | Cel puţin unul dintre membrii familiei deţine, în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat. |

**Mențiuni referitoare la locuință:**

* Locuința de domiciliu sau de reședință este construcția cu destinația de locuință aflată în proprietatea titularului ajutorului ori închiriată sau asupra căreia exercită un drept de folosință în condițiile legii, situată la adresa înscrisă în actele de identitate ale membrilor de familie sau, după caz, adresa la care persoanele sunt înscrise în cartea de imobil și sunt luate în calcul la stabilirea cheltuielilor de întreținere a locuinței. Se asimilează locuinței de domiciliu sau reședinței și locuința de necesitate, precum și locuința socială, astfel cum sunt acestea definite potrivit prevederilor Legii locuinței nr. 114/1996, republicată, cu modificările și completările ulterioare.
* Locuința de domiciliu sau de reședință este construcția edificată în condițiile legii\*.

O construcție edificată fără îndeplinirea formalităților legale nu există, cu excepția celor construite într-o perioadă greu de definit dar care figurează în Registrul agricol și, mai mult decât atât, pentru care s-au plătit taxele și impozitele locale;

* **Persoana sau familia care deține pe lângă locuința de domiciliu și o cotă parte dintr-o altă clădire, exceptând anexele sau dependințele, nu poate beneficia de ajutor pentru încălzirea locuinței, indiferent de mărimea cotei;**
* Dacă în aceeași locuință/imobil locuiesc mai multe familii, respectiv persoane singure, fără contoare separate pentru energie termică, gaze naturale sau energie electrică, la acordarea ajutorului pentru încălzirea locuinței vor fi luate în considerare toate persoanele și veniturile realizate de acestea.

**\*Persoanele fără locuință nu se încadrează la acordarea ajutorului pentru încălzirea locuinței.**